  Анжелика Тихонова корреспондент 13-тӥ инвожое Удмуртиысь дышетскисьёс химияя но историяя огъя кун экзаменъёслэсь йылпумъянъёссэс тодӥзы. Со сярысь элькунысьтымы йылпумъян кун аттестацилэн «ВКонтакте» мерлыко вотэсысь огиназ ивортэмын. Химияя экзаменэ Удмуртиысь 887 пиналъёс пыриськизы. Соос пӧлысь 64-ез (7,22 процентэз) ӧжытсэ юнматэм баллэз люканы ӧз быгатэ. Нош 16-ез экзаменэз 100 баллы сётӥзы. Со Ижкарысь 56 номеро гимназиысь, 30 номеро лицейысь, 83 номеро гимназиысь (2 кузя), Балезиноысь 5 номеро школаысь, элькун лицей-интернатысь, Сюмсиысь шоръёзо школаысь, Глазкарысь 2 номеро школаысь, 6 номеро гимназиысь (2 кузя), 8 номеро гимназиысь, 12 номеро шоръёзо школаысь, физикая но математикая лицейысь (4 кузя) пиналъёс. Историез 1 сюрс 19 выпускникъёс бырйизы. Пӧлысьтызы 38-эз (3,7 процентэз) тырмыт балл люканы ӧз быгатэ. 100 балл куинез басьтӥзы: Кизнерысь 1 номеро шоръёзо школаысь, Глазкарысь физикая но математикая лицейысь но Можгаысь 1 номеро шоръёзо школаысь дышетскисьёс. Тодэ вайытом, 10-тӥ инвожое географияя, математикая но литературая огъя кун экзаменъёслы йылпумъянъёсты шараязы вал. Озьы ик 100 балл люкамъёсты веразы.  Тегъёс: Ижкар Удмуртия ЕГЭ экзамен пиналъёс  